Περουλαίικα Ευρυτανίας

Τα Περουλαίικα είναι ακατοίκητο ημιορεινό χωριό της Στερεάς Ελλάδας στην Περιφερειακή Ενότητα Ευρυτανίας σε υψόμετρο 420 μέτρα, το οποίο βρίσκεται στα δυτικά όρια με την Περιφερειακή Ενότητα Αιτωλοακαρνανίας και στις όχθες της τεχνητής λίμνης Κρεμαστών. Απέχει απόσταση 9 χλμ. ΝΔ. από τη Δυτική Φραγκίστα, 17 χλμ. ΝΔ. από το Κερασοχώρι (έδρα του δήμου) και 56 χλμ. Δ.-ΒΔ. από το Καρπενήσι. Ως ξεχωριστός οικισμός αναφέρεται για πρώτη φορά το 1951 να απογράφεται στην τότε κοινότητα Δυτικής Φραγκίστας. Σύμφωνα με το σχέδιο Καλλικράτης μαζί με τη Δυτική Φραγκίστα, το Καρακάσι και τα Γουλαίικα αποτελούν την τοπική κοινότητα Δυτικής Φραγκίστας που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 δεν έχει μόνιμους κατοίκους.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10662 (σελ. 188 του pdf)

Παραπομπές

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων